इंडोनेशिया के सुलवेसी द्वीप पर भूकंप का झटका  
सुलवेसी द्वीप पर आए भूकंप की तीव्रता रिक्टर पैमाने पर 5.9 आंकी गई। भूकंप की वजह से किसी के हताहत होने की कोई खबर नहीं है।
इंडोनेशिया के सुलवेसी द्वीप पर आज भूकंप का झटका आया जिसकी तीव्रता रिक्टर पैमाने पर 5.9 आंकी गई। भूकंप की वजह से किसी के हताहत होने की कोई खबर नहीं है और सुनामी की चेतावनी जारी नहीं की गई है।  अमेरिकी भू-गर्भ सर्वेक्षण विभाग ने कहा है कि यह भूकंप स्थानीय समयानुसार सुबह 9 बजकर 23 मिनट पर पालू से 57 किलोमीटर दक्षिण पश्चिम में आया।  इंडोनेशिया के मौसम और भू-भौतिकी एजेंसी के तकनीकी प्रमुख सुहारजोनो ने कहा, एक झटका आया है, लेकिन पालू में कोई बड़ा खतरा नहीं है। किसी के हताहत होने की कोई खबर नहीं है।